OpenLLM-France/wikimedia huggingface dataset:
# Mientras el cuerpo aguante

Mientras el cuerpo aguante és un documental de Fernando Trueba estrenat en 1982. En concret, el seu segon llargmetratge, sobre la vida del cantautor, poeta i filòsof Chicho Sánchez Ferlosio, fill de l'escriptor falangista Rafael Sánchez Mazas i germà de l'escriptor Rafael Sánchez Ferlosio.

## Argument

S'hi retrata l'anarquista vida quotidiana del cantautor vista a través de les seves cançons, opinions i les reflexions d'un cantautor irrepetible, en aquells dies allunyat de la vida política i social. Un acostament a la vida de Chicho i la seva companya Rosa Jiménez a través de les seves cançons de resistència antifeixista, autonomia i independència.
El documental es desenvolupa a la casa de Chicho a Sóller (Mallorca). Ens mostra la vida quotidiana d'aquest compositor on apareix xerrant sense descans fins a caure rendit. Es tracten diferents qüestions de la seva vida, les seves idees, els seus invents i inquietuds, quedant impresa la seva filosofia de vida. Un mostra de la vida quotidiana d'una parella de músics que viatja amb tren amb les seves guitarres a les seves mans i que fan gires per diferents ciutats i pobles tocant als seus carrers i a les terrasses dels restaurants.
Es presenta un repàs de la trajectòria política de Chicho, del seu passat Marxista-leninista i de com va anar canviant, després d'un viatge a Albània, cap a una postura netament anarquista. També es detallen les seves postures sobre les presons i sobre les seves experiències viscudes en el seu pas per diferents presons, a causa del seu activisme polític; trajectòria que serveix per a presentar el desencantament que va suposar transició a la democràcia en el seu moment per a molts activistes que tenien posades les seves esperances en un canvi que no va arribar, i serveix com a crítica a aquest esdeveniment polític, com va servir en el seu moment la pel·lícula de Jaime Chávarri El desencanto (1976) sobre la joventut i família en el franquisme.

## Banda sonora

En el documental, en el qual també participa Isabel Escudero, Chicho interpreta els seus temes "La paloma de la paz", "El canto Arval" i "Afró Tambú", d' A contratiempo, i dues composicions inèdites pròpies, "Hay una lumbre en Asturias" i "Coplas retrógradas", així com "Zumba que zumba", cançó popular veneçolana popularitzada per Soledad Bravo i "Maremma", tema popular italià.

## Referenciès

* ↑ «Mientras el cuerpo aguante - Cine - NUMAX» (en castellà). [Consulta: 8 setembre 2021].
* ↑ Parages, David. «Senso Cinema: Mientras el cuerpo aguante. 1982, Fernando Trueba». Arxivat de l'original el 2021-08-20. [Consulta: 8 setembre 2021].
* ↑ «Mientras el cuerpo aguante» (en anglès), 29-06-2016. [Consulta: 8 setembre 2021].
* ↑ , <https://www.imdb.com/title/tt0084330/>

## Enllaços externs

* Mientras el cuerpo aguante a YouTube
# Pleurosaure

Pleurosaure (Pleurosaurus) és un gènere extint de sauròpsids pertanyents a l'ordre Sphenodontia i, per tant, relacionats amb la moderna tuatara. Els seus fòssils foren descoberts en la formació de calcària de Solnhofen (Alemanya). Pleurosaurus és un dels pocs esfenodonts aquàtics coneguts. El seu cos mesurava aproximadament 60 centímetres de longitud, era allargat, prim i hidrodinàmic, amb extremitats relativament curtes i una poderosa cua. Era capaç de nedar ràpidament, ondant el seu cos com una serp. Va tenir només petites extremitats, que probablement no ajudaven a la natació, el nas estava col·locat molt enrere en el cap, prop dels ulls.

## Bibliografia

* Palmer, D., ed «The Marshall Illustrated Encyclopedia of Dinosaurs and Prehistoric Animals». p. 85. (London: Marshall Editions. 1999). ISBN 1-84028-152-9
# Kovaliov

Kovaliov - Ковалёв (rus) - és un poble (un khútor) de l'óblast de Bélgorod, a Rússia. El 2010 tenia 89 habitants. Pertany al districte (raion) de Véidelevka.

## Referències

* ↑ «Посёлок Вейделевка (летопись, часть 1)» (en rus). beluezd.ru. Arxivat de l'original el 2018-07-09. [Consulta: 9 juliol 2018].
* ↑ «Историческая справка | Вейделевский район». Arxivat de l'original el 2013-04-17. [Consulta: 7 abril 2013].
* ↑ «Вейделевка (летопись часть 2)» (en rus). beluezd.ru. Arxivat de l'original el 2018-07-09. [Consulta: 9 juliol 2018].
# Christophe Noppe

Christophe Noppe (Oudenaarde, Flandes Oriental, 29 de novembre de 1994) és un ciclista belga, professional des del 2017. Actualment corre al Cofidis

## Palmarès

* 2015
** Vencedor d'una etapa als Tres dies de Cherbourg
* 2016
** Vencedor d'una etapa als Tres dies de Cherbourg
** Vencedor d'una etapa al Tour de Flandes Oriental
** Vencedor d'una etapa al Tour de Moselle
* 2017
** 1r a la Fletxa costanera

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Xarwin II ibn Rustam

Xarwin II ibn Rustam fou ispahbad bawàndida de Tabaristan.
Va succeir en els drets al seu pare Rustam I ibn Surkhab? ibn Karin, expulsat pels alides el 890 i mort el 895. Es va aliar als samànides.
El 900 fou restaurat en els seus dominis pels samànides quan es van apoderar de Tabaristan. Fou lleial als samànides com també ho fou l'ispahbad karínida Xariyat ibn Baduspan. El 903 Xarwin II va ajudar el samànida Abu l-Abbas Abd Allah ibn Muhammad quan aquest va rebutjar l'atac de l'alida Nasir al-Utruix (el Sord) a Amol. El 909/910 va ajudar a impedir la revolta d'Abu l-Abbas Abd Allah ibn Muhammad contra el seu sobirà l'emir samànida Ahmad II ben Ismail (907-914). Quan Nasir al-Utruix es va apoderar de tot el Tabaristan (914) Sharwin va incitar al samànida Nasr II ben Ahmad (914-943) a enviar un exèrcit; aquesta força va arribar dirigida per Ilyas ibn Alisa però fou derrotat; llavors Sharwin no va tenir més remei que sotmetre's a l'alida.
El següent imam alida, Ḥasan ibn Kasim al-Da'i (917) va seguir una política fortement en contra dels dos ishpabads de les muntanyes, Xarwin II ben Rustam i Xahriyar ibn Baduspan, tot i que els dos estaven d'acord a pagar el tribut, i va enviar contra els ispahbads a Abu l-Husayn Ahmad, fill de Nasir al-Utrush; els dos caps van haver d'anar a Astarabad a fer submissió formal a l'imam. Aquest ja tenia decidit empresonar-los per la seva deslleialtat continuada, però els dos homes foren advertits de la sort que els esperava a Astarabad pel mateix Abu l-Husayn, i van fugir; els seus dominis foren devastats i els seus fill agafats com a ostatges.
Del que va passar després no hi ha notícies però es va produir una reconciliació i el 926 Sharwin va acompanyar a Hàssan ibn Qàssim ad-Daï a l'exili a Gilan i després va retornar amb ell a Amol. Maqan ibn Kaki, el general daylamita al servei dels alides, el va restaurar en els seus dominis a Xahriarkuh. Xarwin II apareix per darrer cop en companyia de Maqan en la campanya d'aquest per a la conquesta del Khurasan (930). El va succeir vers aquest any el seu fill Xahriyar II ibn Xarwin (II).
# Turku i Pori

Turku i Pori és una antiga província de Finlàndia. És el seu nom en finès és: Turun ja Porin lääni, mentre que en suec és: Åbo och Björneborgs län. La seua capital era Turku.
Seguint un antic comtat sueco-finès, establert el 1634, Turku i Pori va ser una de les divisions administratives després de la independència de Finlàndia, el 1917. Un any després, les Illes Åland se separen per constituir una altra província.
El 1997 es fusiona amb les províncies de Vaasa i Finlàndia Central, així com la part septentrional de la Província de Häme, per tal de conformar la nova Província de Finlàndia Occidental.

## Governadors

* Jacob Bure (1698-1706)
* Justus von Palmenberg (1706-1714)
* Johan Stiernstedt (1714-1722)
* Otto Reinhold Uexkull (1722-1746)
* Lars Johan Ehrenmalm (1747-1749)
* Johan Georg Lillienberg (1749-1757)
* Jeremias Wallén (1757-1769)
* Christoffer Johan Rappe (1769-1776)
* Fredrik Ulrik von Rosen (1776-1781)
* Magnus Wilhelm Armfelt (1781-1790)
* Ernst Gustaf von Willebrand (1790-1806)
* Knut von Troil (1806-1809)
* Kaarlo Collan (1917-1922)
* Ilmari Helenius (1922-1932)
* Frans Wilho Kyttä (1932-1949)
* Erkki Härmä (1949-1957)
* Esko Kulovaara (1957-1971)
* Sylvi Siltanen (1972-1976)
* Paavo Aitio (1977-1985)
* Pirkko Työläjärvi (1985-1997)

## Enllaços externs

* «Turku i Pori». Gran Enciclopèdia Catalana. Barcelona: Grup Enciclopèdia Catalana.
# Aigasvivas (Erau)

Aigas Vivas (en francès Aigues-Vives) és un municipi occità del Llenguadoc, situat al departament de l'Erau i a la regió d'Occitània.

## Referències

* ↑ Topònims occitans de l'Erau
# Milà-Sanremo 1957

La Milà-Sanremo 1957 fou la 48a edició de la Milà-Sanremo. La cursa es disputà el 19 de març de 1957 i va ser guanyada pel català Miquel Poblet, que s'imposà a l'esprint als seus sis companys d'escapada en la meta de Sanremo.
223 ciclistes hi van prendre part, acabant la cursa 147 d'ells.

## Classificació final

| | Ciclista | Equip | Temps |
| 1 | Miquel Poblet | Ignis-Doniselli | 6h 55' 41" |
| 2 | Alfred de Bruyne | Carpano-Coppi | m. t. |
| 3 | Brian Robinson | Saint-Raphael | m. t. |
| 4 | Julien Schepens | Mercier | m. t. |
| 5 | Joseph Planckaert | Peugeot-BP | m. t. |
| 6 | Nicolas Barone | Saint-Raphael | m. t. |
| 7 | Nino Defilippis | Bianchi | + 24" |
| 8 | Rik van Steenbergen | Elvé-Peugeot-Marvan | m. t. |
| 9 | Guido Messina | Asborno-Frejus | m. t. |
| 10 | Dino Bruni | Bianchi | m. t. |

## Enllaços externs

* Resultats complets a les-sports.info
* Resultats complets a milansanremo.co.uk
# Pintor de Hirschfeld

El pintor de Hirschfeld és el nom convencional assignat a un ceramista grec actiu a l'Àtica entre el 750 i el 725 ae. La seua producció pertany a l'estil tardogeomètric. Deu el nom a l'arqueòleg Gustav Hirschfeld que el 1872 fou el primer a descriure l'obra principal atribuïda al pintor, el crater del Museu Arqueològic Nacional d'Atenes NM 990.

## Estil

L'estil del pintor de Hirschfeld reprén el que va començar el mestre del Dípilon, però com es pot veure al crater 990 NM, la major part de la superfície es dedica a escenes corals densament poblades amb figures humanes. La decoració geomètrica -fistons, meandres, losanges, línies puntejades i triangles- té una funció ornamental subordinada a escenes que, tot i que no es pot parlar d'una protonarració, demostra un interès que preludia i serà característic de l'estil següent tardogeomètric II.

## Obres atribuïdes

* Escif tardogeomètric I, Boston, Museu de Belles Arts, 1971.19
* Crater tardogeomètric I, Atenes, Museu Arqueològic Nacional NM 990
* Crater tardogeomètric I, Nova York, Museu Metropolità d'Art 14.130.14[9]

## Referències

* ↑ Sorensen, Lee. «Hirschfeld, Oscar Gustav» (en anglés). Dictionary of Art Historians. Arxivat de l'original el 22 d'agost de 2016. [Consulta: 7 agost 2016].
* ↑ Hurwit, 1985, p. 110-111.
* ↑ «Boston 1971.19 (Vase)» (en anglés). Perseus Digital Lybrary. [Consulta: 7 agost 2016].
* ↑ Boston, Museum of Fine Arts. «Skyphos 1971.19» (en anglés). [Consulta: 7 agost 2016].
* ↑ The Beazley Archive. «9018158, Athens, National Museum, 2754» (en anglés). [Consulta: 7 agost 2016].
* ↑ Hurwit 1985 pp. 110-111.
* ↑ New York, Metropolitan Museum of Art. «Terracotta krater Attributed to the Hirschfeld Workshop» (en anglés). [Consulta: 7 agost 2016].
* ↑ The Beazley Archive. «9018109, New York (NY), Metropolitan Museum, 14.130.14» (en anglés). [Consulta: 7 agost 2016].

## Bibliografia

* Richter, Gisela M. A. ««Two Colossal Athenian Geometric or "Dipylon" Vases in the Metropolitan Museum of Art»» (en anglès). American Journal of Archaeology p. 385-397, octubre-diciembre 1915. [Consulta: 7 agost 2016].
* Hurwit, Jeffrey Mark. The art and culture of early Greece: 1100-480 BC. (en anglès). Londres: Cornell University Press, 1985. ISBN 0-8014-1767-8.
# Kouzemt

Kouzemt (en àrab كوزمت, Kūzmt; en amazic ⴽⵓⵣⵎⵜ) és una comuna rural de la província de Chichaoua, a la regió de Marràqueix-Safi, al Marroc. Segons el cens de 2014 tenia una població total de 4.103 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Christophe Oriol

Christophe Oriol (Oullins, metròpoli de Lió, 28 de febrer de 1973) va ser un ciclista francès, que fou professional entre 1998 i 2005. El seu resultat més destacat va ser el Tour de l'Ain de 2002.

## Palmarès

* 1992
** 1r al Tour del Pays de Gex i vencedor d'una etapa
** 1r al Tour del Valromey i vencedor de 2 etapes
* 1997
** 1r al Circuit de Saône-et-Loire
** 1r al Tour del Pays Roannais i vencedor d'una etapa
* 1998
** 1r a la Volta als Pirineus
* 1999
** Vencedor d'una etapa al Critèrium del Dauphiné Libéré
* 2001
** Vencedor d'una etapa al Tour de l'Ain
* 2001
** 1r al Tour de l'Ain i vencedor d'una etapa

### Resultats al Tour de França

* 1999. 67è de la classificació general
* 2001. 111è de la classificació general
* 2002. Fora de control (16a etapa)
* 2003. 121è de la classificació general

### Resultats a la Volta a Espanya

* 2000. Abandona (16a etapa)
* 2002. 91è de la classificació general
* 2004. Abandona (12a etapa)

## Referències

* [hhttp://www.sitiodeciclismo.net/coureurfiche.php?coureurid=3210 Fitxa a sitiodeciclismo.net]
* Palmarès a cyclebase.nl
* Fitxa a procyclingstats.com
# Yang Zirong

Yang Zirong (nascut al comtat de Mouping, província de Shandong, 1917-1947), anteriorment conegut com a Yang Zonggui, un home d'ètnia Han, va ser membre del Partit Comunista de la Xina. El 1945, Yang Zirong va participar en el VIII Exèrcit. A l'octubre del mateix any, va marxar cap al nord-est de la Xina, amb les tropes, a continuació, va ser inscrit a la cuina d'un camp militar de les regions militars del segon regiment de Mudanjiang. Més tard va exercir com a cap de l'esquadra de combat. El gener de 1946, es va unir al Partit Comunista de la Xina. A causa de la seva destacada actuació, se li va concedir el mèrit de qualitat especial i va ser qualificat com a heroi de guerra, i després va ser ascendit a cap de grup de reconeixent. En l'últim període de deu dies de gener de 1947, la seu del regiment van aconseguir un indici que el líder dels bandits Zhang Leshan tenia activitats al comtat de Hailin. Yang Zirong va ser enviat liderant 5 soldats per detectar accions dels enemics. Quan van arribar als boscos de la Vall de Jiapi, es va infiltrar entre els bandits aconseguint la seva confiança. El 7 de febrer, va capturar tots els 25 bandits d'un sol cop, el que crea el model de la utilització de pocs soldats per guanyar la batalla contra els bandits per suprimir-los. Per tant, el regiment li va atorgar tres citacions de Mèrit. El 23 de febrer del mateix any, durant la batalla per perseguir i aniquilar als líders dels bandits com Ding Huanzhang i Zheng Sanpao, Yang Zirong va ser sacrificat heroicament. La seu central de comandament militar de l'àrea nord-est li va atorgar un títol de "classe especial d'heroi de reconeixement", i l'escamot a la qual pertanyia abans de la seva mort va ser nomenat "escamot Yang Zirong". Al llarg dels temps, s'han realitzat obres teatrals i cinemàtiques reflex de la cultura popular des de llavors, malgrat el retoc propagandístic del Partit Comunista Xinès.

## Referències

* ↑ «中国党建翻译网 | The Heroic Model of New China: Yang Zirong» (en zh i en). China’s CPC-Building Translation Website. [Consulta: 18 juny 2017].
* ↑ «THE CONTINUATION OF Papers on Far Eastern History» (pdf) (en anglès australià) p. 26. Australian Centre for China in the World The Australian National University, 01-12-1996. Arxivat de l'original el 25 de febrer 2021. [Consulta: 18 juny 2017].
# Turlough

Turlough (en gaèlic irlandès: Turlach, de tuar lach, que vol dir 'lloc sec', pel llac estacional de Turlough) és una vila d'Irlanda, al comtat de Mayo, a la província de Connacht. Es troba a 6 km al nord-est de Castlebar. És conegut per la presència del Museu de la Vida Rural (part del Museu Nacional d'Irlanda), i per una torre rodona increïblement ben conservada construïda entre el 900 i el 1200.
Turlough també és el nom del seu townland, de 240 acres. Es troba al costat del riu Castlebar (gaèlic irlandès: An tSiúir) just a la sortida de la carretera N5, i els voltants de la vila estan plens de menhirs, un pou sagrat, fulachtaí fia, i cillíní.

## Galeria

* Poll an Bhallain
* Museu de la Vida Rural

## Referències

* ↑ «Turlough». Placenames Database of Ireland. Logainm.ie.
# Petrozavodsk

Petrozavodsk (rus Петрозаво́дск; carelià/finès: Petroskoi) és la capital de la República de Carèlia, Rússia, amb una població de 266,160 (Cens rus (2002)). Es troba al marge oriental del Llac Onega en uns 27 kilòmetres. La ciutat té l'aeroport de Bessovets.

## Història

La ciutat fou fundada l'11 de setembre de 1703 pel príncep Aleksandr Ménxikov en nom de Pere I de Rússia com a Petróvskaia slobodà. Cap al 1717 ja tenia 3.500 habitants, i constituí un important centre comercial a la zona. El 1920 fou constituïda com a capital de la RSSA de Carèlia.

## Enllaços externs

* Petrozavodsk Online Arxivat 2020-10-20 a Wayback Machine.
# Achille Murat

Achille Murat (7è districte de París, 21 de gener de 1801 - comtat de Jefferson, 15 d'abril de 1847) Charles Louis Napoleon Achille Murat fill gran de Joachim Murat, mariscal de França i rei de Nàpols i de Carolina Bonaparte, fou un príncep francès, duc de Clèveris i després príncep reial de Nàpols, anomenat el "2n príncep Murat".
Es casà el 1826 amb Catherine Dudley (neboda seva que vivia a Washington), sense deixar descendència.
# Monte Plata

Monte Plata és un municipi i capital de la província Monte Plata en la República Dominicana. Inclou els districtes municipals de Boyá, Chirino, i Don Juan.

## Història

Va ser fundat per residents de les ciutats de Monte Cristi i Puerto Plata, la destrucció de les quals va ser ordenada pel rei d'Espanya i executada pel Governador de l'Illa Antonio Ozorio. El nom és una combinació dels noms del les dos ciutats: MontemCristi i Puerto Plata. Els fundadors de Monte Plata van ser 87 famílies provinents d'aquestes ciutats.
Els rius principals del municipi són el Ozama i el Yabacao. Altres rius són els afluents, Yamasá, Mijo, Sabita i Guanuma.

## Referències

* ↑ «Listado de Codigos de Provincias, Municipio y Distritos Municipales, Actualizada a Junio 20 del 2006» (en castellà). Oficina Nacional de Estadistica, Departamento de Cartografia, Division de Limites y Linderos, 20-06-2006. Arxivat de l'original el 14 març 2007. [Consulta: 12 agost 2011].
* ↑ Superficies a nivel de municipios, Oficina Nacional de Estadistica Arxivat 2009-04-17 a Wayback Machine.
* ↑ De la Fuente, Santiago. Geografía Dominicana (en castellà). Santo Domingo, Dominican Republic: Editora Colegial Quisqueyana, 1976.
# Pilar Castillejo i Medina

Pilar Castillejo i Medina (Ripollet, 1969) és una física i política catalana.
Es va llicenciar en Ciències Físiques a la UAB i es va dedicar durant un temps a la docència i a la recerca. Però principalment ha centrat la seva trajectòria laboral en la informàtica, tant en el sector públic com en el privat. Va entrar com a regidora en les eleccions de 1999 per COP-Compromís per Ripollet. Va ser triada regidora l'any 2015 dins la candidatura Decidim Ripollet, i ho ha estat des de llavors interrompudament. Ha militat a més, a l'Assemblea d'Unitat Popular, en l'àrea d'internacional. Des de les eleccions municipals de 2015, és primera tinenta d'alcaldia de l'Ajuntament de Ripollet. Des de COP-Compromís per Ripollet, va treballar per la integració de les Candidatures Alternatives del Vallès dins de la CUP.
De cara a les eleccions al Parlament de Catalunya de 2015, va ocupar el desè lloc de la llista de la CUP-CC per la circumscripció de Barcelona. No va ser elegida diputada al Parlament, però, arran de la dimissió d'Antonio Baños, es va postular com a substituta. El mes d'octubre següent va deixar l'escó seguint les polítiques de partit.

## Referències

* ↑ «La CUP renova el 40% dels diputats que té al parlament». Vilaweb, 12-01-2016 [Consulta: 12 gener 2016].
* ↑ «Pilar Castillejo, tinent d'alcalde de l'Ajuntament de Ripollet, candidata a les primàries per Barcelona de la CUP-Crida Constituent de cara al 27S». A Fons Vallès. [Consulta: 11 gener 2016].
* ↑ «Pilar Castillejo és nomenada n.10 a la llista de la CUP pel 27S». Revista de Ripollet. [Consulta: 11 gener 2016].
* ↑ «Antonio Baños deixarà l'escó». El Periódico, 11-01-2016. [Consulta: 11 gener 2016].
* ↑ «Pilar Castillejo plega com a diputada de la CUP». ElNacional.cat. [Consulta: 18 octubre 2016].
# Khi Orionis

«Khi Orionis» té aquests significats:
* Khi¹ Orionis (χ¹ Ori / 54 Orionis) és un estel a la constel·lació d'Orió de magnitud aparent +4,41.
* Khi² Orionis (χ² Orionis / 62 Orionis / HD 41117) és un estel a la constel·lació d'Orió de magnitud aparent +4,65.
# Cirtocrínides

Els cirtocrínides (Cyrtocrinida) són un ordre de crinoïdeus articulats proveïts d'un peduncle que els fixa al fons marí. La majoria de les espècies d'aquest grup són fòssils, en un període de va des del Devonià fins al Paleocè. Només es coneixen vuit espècies actuals.

## Característiques

Els membres d'aquest ordre tenen tija que consisteixen en una sola unitat esquelètica o un nombre molt reduït d'unitats. No hi ha cirrus, i la base expandida de la tija s'uneix directament al substrat. El calze pot ser asimètric i consta de cinc braços units a cinc ossicles radials.

## Taxonomia

L'odre Cyrtocrinida inclou vuit espècies actuals en tres famílies:
* Subordre Cyrtocrinina Sieverts-Doreck, 1952
** Família Sclerocrinidae Jaekel, 1918
* Subordre Holopodina Arendt, 1974
** Família Eudesicrinidae Bather, 1899
** Família Holopodidae Zittel, 1879

## Referències

* ↑ «Enciclopèdia Catalana - Cirtocrínides (Cyrtocrinida)». [Consulta: 17 novembre 2020].
* ↑ «WoRMS - World Register of Marine Species - Cyrtocrinida». [Consulta: 17 novembre 2020].
* ↑ «Fossilworks: Cyrtocrinida». Arxivat de l'original el 2020-11-16. [Consulta: 17 novembre 2020].
* 1 2 «WoRMS - World Register of Marine Species - Taxonomic tree». [Consulta: 17 novembre 2020].
# Turley

Turley és una concentració de població designada pel cens dels Estats Units a l'estat d'Oklahoma. Segons el cens del 2000 tenia 3.231 habitants.

## Demografia

Segons el cens del 2000, Turley tenia 3.231 habitants, 1.253 habitatges, i 859 famílies. La densitat de població era de 337,2 habitants per km².
Dels 1.253 habitatges en un 29,4% hi vivien nens de menys de 18 anys, en un 48,4% hi vivien parelles casades, en un 13,6% dones solteres, i en un 31,4% no eren unitats familiars. En el 25,5% dels habitatges hi vivien persones soles el 9,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,58 i el nombre mitjà de persones que vivien en cada família era de 3,1.
Per edats la població es repartia de la següent manera: un 26,3% tenia menys de 18 anys, un 8,7% entre 18 i 24, un 28,3% entre 25 i 44, un 23,1% de 45 a 60 i un 13,6% 65 anys o més.
L'edat mediana era de 36 anys. Per cada 100 dones de 18 o més anys hi havia 96,7 homes.
La renda mediana per habitatge era de 28.779 $ i la renda mediana per família de 31.573 $. Els homes tenien una renda mediana de 27.484 $ mentre que les dones 22.400 $. La renda per capita de la població era de 16.325 $. Entorn de l'11,1% de les famílies i l'11,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Turley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Turley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].